જ્યેશ પટેલે જણાવ્યું હતું કે ‘પશુઓને દોહવા માટે મિલ્કિંગ પાર્લર બનાવેલ છે, જેનાથી ઓછા સમયમાં વધુ ગાયને દોહી શકાય છે અને સ્વચ્છ દૂધ મળે છે. ઓછી જગ્યામાં વધુ પશુ રહે તે માટે ક્યુબિકલ સિસ્ટમનું કામ હાથ ધરવામાં આવ્યું છે. હાઇડ્રોપોનીક પદ્ધતિથી બારેમાસ ઘાસચારો મેળવે છે. વર્ષ ૨૦૧૩-૧૪માં ગાયદીઠ વાર્ષિક રૂ.૩૨,૨૨૦, વર્ષ ૨૦૧૪-૧૫માં રૂ.૬૦,૮૨૯ અને વર્ષ ૨૦૧૫-૧૬માં રૂ. ૬૬,૦૩૩ ચોખ્ખો નફો મેળવ્યો હતો. દૂધની આવક ઉપરાંત પશુઓના છાણમાં મૂલ્યવર્ધન કરીને તૈયાર કરાતા ખાતર અને પશુના વેચાણથી પણ આવક મેળવી શકાય છે.’